Cishynia Uspaminau

Cishynia Uspaminau (Цішыня Успамінаў) — малады беларускі фольк-гурт, натхнёны багатай культурнай спадчынай Беларусі і творчасцю беларускіх музыкаў, якія ствараюць і падтрымліваюць аўтэнтычную музыку. Іх аднайменны альбом, выпушчаны ў снежні 2024 года, уключае восем трэкаў.

Спалучаючы фолк і эмбіент, Цішыня Успамінаў выходзіць на сцяжыну фэнтэзійнага (ад слова — «фэнтэзі») гучання, пашыраючы сваю аўдыторыю да тых, каму блізкая не толькі славянская міфалогія, але скандынаўскія матывы.

Атанальны спеў, меланхолія, мінімалістычныя аранжыроўкі — музыкі нібыта «ачышчаюць» фолк да яго сарцавіны, каб пакінуць спеў, мелодыю і ўмоўнасць — апошняя нараджаецца праз атмасферную электроніку. Гурту цікава надаць беларускаму фолку таямнічы арэол, зацягнуць у прастору магіі, старажытнасці, фантазіі.

 Гісторыя гурта 
Праект быў заснаваны ў 2024 годзе Янай Кліндухавай і Аляксандрам Сярогіным ва Уроцлаве. Абодва заснавальнікі паходзяць з Віцебску.

Пасля пераезду ў Польшчу Аляксандр пачаў пісаць вершы пра Радзіму, пачуцці, успаміны і культуру. Яна, не маючы музычнай адукацыі, але будучы самаадукаванай у гэтай сферы, стварыла мелодыю да аднаго з яго вершаў. Так узнікла першая сумесная кампазіцыя пад назвай Polymia. Пасля гэтага яны вырашылі працягваць ствараць музыку разам.

У 2025 годзе да гурта далучылася новая ўдзельніца — Валерыя Хоміч.

 Дыскаграфія 

 Альбомы 

 «Cishynia Uspaminau»  У снежні 2024 года Cishynia Uspaminau выпусцілі аднайменны альбом, які ўключае восем трэкаў.
 Karčma
 Cishynia Uspaminau
 Raka
 Klič
 Štoj pa Moru
 Polymia
 Kupalinka
 Smuha

 Сінглы 

 «Za tumanam» (2025)
 «Car-Dub (King Oak)» (2025)
 «Taniec Iskraŭ» (2025)

 Склад 

 Яна Кліндухава: вакал, аранжыроўка.
 Аляксандр Сярогін: тэксты, аранжыроўка.
 Валерыя Хоміч: бэк-вакал.

 Крыніцы 

 Спасылкі 
 Старонка Spotify
 Старонка Bandcamp
 Старонка Apple Music
 Акаўнт Instagram
 Канал TikTok

__INDEX__
Катэгорыя:Фолк-гурты Беларусі
Катэгорыя:Музычныя калектывы, якія з’явіліся ў 2024 годзе